Spodek

Spodek (suom. Lautanen) on urheilu- ja tapahtuma-areena Puolan Katowicen keskusta-alueella. Urheiluareenan suunnittelivat arkkitehdit Maciej Gintowt ja Maciej Krasiński. He voittivat alustavalla suunnitelmallaan vuonna 1958 järjestetyn arkkitehtuurikilpailun. Rakennustyöt ajoittuivat vuosiin 1964-1971. Pääareenan pohjoissivustalla sijaitsevat lisäksi voimistelusali (pienempi urheiluhalli), uimahalli, hotelli (Hotel Diament) ja katettu tekojäähalli. Urheiluareenan vieressä sijaitsee Katowicen kansainvälinen kongressikeskus. Lähteet Aiheesta muualla Kuvia tai muita tiedostoja aiheesta Spodek Wikimedia Commonsissa Urheiluareenan sivusto (puolaksi)